31/07/2014 | Administración LocalMunicipal
Ribeira
Aprobación definitiva do expediente de expropiación dos bens e dereitos necesarios para a execución da obra “Proxecto de recuperación integral do río Artes”

Aprobación definitiva do expediente de expropiación dos bens e dereitos necesarios para a axecución da obra “Proxecto de recuperación integral do río Artes e do seu entorno no Concello de Riveira”. O Pleno da Corporación Municipal, en sesión extraordinaria e urxente celebrada na data 17/07/2014, adoptou o acordo que de seguido se transcribe e que se publica no B. O. P. e no Taboleiro de Anuncios da Casa Consistorial para xeral coñecemento e en particular en cumprimento do disposto no artigo 59.5 da Lei 30/1992, do 26 de novembro, servindo esta publicación como notificación aos interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar. O Pleno do Concello de Riveira, visto o expediente tramitado; vista a certificación do acordo adoptado polo Pleno da Corporación, en sesión celebrada na data 31 de marzo de 2014, polo que se aproba o proxecto de recuperación integral do río Artes e do seu entorno; vista a certificación do acordo adoptado polo Pleno da Corporación, en sesión celebrada na data 28 de abril de 2014, polo que se aproba inicialmente o expediente de expropiación dos bens e dereitos necesarios para a execución da obra “proxecto de recuperación integral do río Arlés e do seu entorno no Concello de Riveira”; visto o informe conxunto da Enxeñeira Municipal Raul Ioan Castle Magne e da Técnico de administración xeral Marta Graciela Cara Urcullu de data 15 de xullo de 2014, “asunto: informe en relación aos escritos presentados polos interesados durante o trámite de información pública no expediente de expropiación dos bens e dereitos que se precisan ocupar para a execución da obra “proxecto de recuperación integral do río Artes e do seu entorno no Concello de Riveira”; visto o informe – proposta da Técnico de administración xeral Marta Graciela Cara Urcullu de data 16 de xullo de 2014, asunto: Informe - proposta en relación á aprobación definitiva do expediente de expropiación dos bens e dereitos que se precisan ocupar para a execución da obra “proxecto de recuperación integral do río Artes e do seu entorno no Concello de Riveira”, por unanimidade, acadando a maioría absoluta do número legal de membros da corporación, acorda: (…) Primeiro.- Estimar as alegacións formuladas por don Joao Nuno Policarpio Perez de Leon (Rex. Entrada 27/05/2014 nº 6.290), por dona Zeneb Peraferrer Zahraoui (Rex. Entrada 04/06/2014 nº 6.747), por don Jacinto Alberto Carmine Amaoui Paler (Rex. Entrada 10/06/2014 nº 7.162), por dona Yunying Seres Oviaño (Rex. Entrada 10/06/2014 nº 7.206), por don Arnau Voigt Navasal (Rex. Entrada 10/06/2014 nº 7.207) e por don John Mark Traspuesto Rida, ao cualificarse como achega de datos ou alegacións, aos sos efectos de subsanar ou rectificar erros nas titularidades dalgunhas fincas obxecto de expropiación, e vir amparadas polos correspondentes documentos de transmisión (agás a alegación presentada por don Joao Nuno Policarpio Perez de Leon na que se limita a informar de que el non é titular da parcela de referencia), rectificando, en canto aos titulares, os datos da Relación dos bens e dereitos de necesaria ocupación aprobada inicialmente polo Pleno da Corporación Municipal en sesión de data 28/04/2014, incorporando ao expediente a documentación achegada e entendéndose con eles os sucesivos trámites do expediente. Segundo.- Declarar a utilidade pública da obra denominada “Proxecto de recuperación integral do río Artes e do seu entorno no Concello de Riveira”, recollida no proxecto do mesmo nome redactado por Óscar Gómez Espiño (enxeñeiro de camiños da empresa Hidria, Ciencia, Ambiente y Desarrollo, S. L.) na data novembro de 2013 e aprobado polo Pleno da Corporación Municipal en sesión celebrada na data 31/03/2014. Terceiro.- Aprobar definitivamente a Relación, que segue a continuación, que comprende os bens e dereitos, así como os seus titulares, que se consideran de necesaria ocupación para a execución das obras incluídas no proxecto denominado “Recuperación integral do río Artes e do seu entorno no Concello de Riveira” de conformidade co informe técnico emitido na data 15/04/2014 pola enxeñeira municipal, Raul Ioan Castle Magne, e en función das alegacións estimadas e do informe técnico e xurídico emitido na data 15/07/2014 pola enxeñeira municipal e pola técnico de administración xeral sobre os escritos presentados no período de información pública, e tendo en conta a información remitida polo Rexistro da Propiedade de Noia: Cuarto.- Notificar o contido deste acordo de xeito individualizado a todos os que aparezan como titulares de bens ou dereitos que figuran no expediente, facéndolles saber que contra este acordo, que pon fin á vía administrativa, poderase interpor recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contado desde o día seguinte ó da práctica da notificación deste acordo. Con carácter potestativo e previo poderase interpor recurso de reposición ante o Pleno da Corporación Municipal, no prazo de un mes, contado desde o día seguinte ao da práctica da notificación deste acordo, neste caso non se poderá interpor recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poidan exercitar calquera outro que estimen procedente. Quinto.- Igualmente, notificaráselle o contido deste acordo ao Ministerio Fiscal, para os efectos establecidos no artigo 5 da LEF, en relación cos propietarios descoñecidos e os non comparecentes no procedemento expropiatorio. Sexto.- Instar á Consellería de Presidencia, Administracións Públicas e Xustiza a declaración de urxente ocupación dos bens e dereitos necesarios e que se concretan na Relación anteriormente exposta, para os efectos de expropiación no proxecto de execución da obra “Proxecto de recuperación integral do río Artes e do seu entorno no Concello de Riveira”, declaración de urxencia que vén motivada tanto por ser unha das accións prioritarias do proxecto “Riveira Atlántica 2015”, cuxo obxectivo xeral é a creación dun destino turístico baseado en factores endóxenos (recursos naturais, patrimoniais e industriais) que contribúa de forma directa ao crecemento do emprego e á diversificación da actividade económica, partindo da rexeneración de dúas unidades paisaxísticas con identidade diferenciada, sendo unha destas unidades paisaxísticas a constituída polo val do río Artes, que domina o municipio desde o alto de A Curota ata o Parque Natural do Complexo Dunar de Corrubedo e Lagoas de Carregal e Vixán, ademais de pola necesidade do cumprimento do prazo para a total execución e pago efectivo dos gastos derivados do proxecto “Riveira Atlántica”, no que se inclúe a recuperación do río Artes, imposto pola Dirección Xeral de Coordinación e Competencias coas Comunidades Autónomas e as Entidades Locais, polo que se non se obteñen os terreos afectados pola obra de recuperación do río Artes coa máxima dilixencia posible, correse o risco de non cumprir o prazo esixido e, polo tanto, de perder os fondos destinados ó seu financiamento. Sétimo.- Remitir o expediente completo á Consellería de Presidencia, Administracións Públicas e Xustiza. Oitavo.- Comunicar a todos os interesados que, de conformidade co disposto no artigo 24 da LEF, este expediente expropiatorio, darase por rematado no caso de que o Concello e aqueles conveñan a adquisición dos bens e dereitos obxecto da expropiación libremente e por mutuo acordo. Noveno.- Publicar este acordo no Boletín Oficial da Provincia da Coruña e no Taboleiro de Anuncios da Casa Consistorial do Concello de Riveira para que, conforme ao establecido no artigo 59.5º da Lei 30/1992, sirva de notificación aos interesados que resulten descoñecidos, se ignore o lugar para a práctica da notificación, ou ben, tramitada esta, non se puidese practicar. Riveira, 22 de xullo de 2014 O alcalde Manuel Ruiz Rivas